b'\n_START_ARTICLE_\nPoslovna \xc5\xa1kola Wharton Pensilvanijskog sveu\xc4\x8dili\xc5\xa1ta\n_START_PARAGRAPH_\nPoslovna \xc5\xa1kola Wharton Pensilvanijskog sveu\xc4\x8dili\xc5\xa1ta, poznatija pod nadimcima Wharton School i Wharton, je privatna poslovna \xc5\xa1kola u sastavu Sveu\xc4\x8dili\xc5\xa1ta u Pensilvaniji sa sjedi\xc5\xa1tem u Philadelphiji. \xc4\x8clanica je \xc5\xa1portske Lige br\xc5\xa1ljana i unutar sveu\xc4\x8dili\xc5\xa1ta, jedna od Kolonijalnih koled\xc5\xbea. Osnovana je 1881. godine zahvaljuju\xc4\x87i nov\xc4\x8danim prilozima ameri\xc4\x8dkog poduzetnika Josepha Whartona, kao prva poslovna \xc5\xa1kola na svijetu._NEWLINE_Njezin program za posijediplomski studij Master of Business Administration (MBA) progla\xc5\xa1en je najboljim na svijetu u izboru internetske stranice Business Insider i britanske tvrtke Quacquarelli Symonds. \xc4\x8casopis Forbes i tvrtka U.S. News & World Report proglasili su cjelokupni poslijediplomski studijski program najboljim u Sjedinjenim Ameri\xc4\x8dkim Dr\xc5\xbeavama. Sama \xc5\xa1kola uvr\xc5\xa1tena je popis 50 najboljih poslovnih \xc5\xa1kola u svijetu._NEWLINE_Prema procjenama i istra\xc5\xbeivanjima spomenute tvrtke U.S. News & World Report, poduzetnici i ekonomisti sa Poslovne \xc5\xa1kole Warton imaju najvi\xc5\xa1u godi\xc5\xa1nju osnovnu pla\xc4\x87u u SAD-u, koja iznosi oko 125.000 ameri\xc4\x8dkih dolara. Istovremeno, ekonomski stru\xc4\x8dnjaci sa ovom diplomom jedni su od natra\xc5\xbeenijih i najcijenjenijih u zemlji. \xc5\xa0kola ima preko 95.000 diplomanata iz 153 zemlje svijeta, a me\xc4\x91u poznatijima su Donald Trump, Warren Buffett, Elon Musk, Michael Moritz, John Sculley i drugi.'